লেসোথো
লেসোথো (/lɪˈsuːtuː/ (শুনুন) lih-SOO-too, Southern Sotho উচ্চারণ: [lɪˈsʊːtʰʊ]) দক্ষিণাঞ্চলীয় আফ্রিকার একটি স্থলবেষ্টিত রাষ্ট্র। দক্ষিণ আফ্রিকা চারদিক থেকে সম্পূর্ণভাবে দেশটিকে পরিবেষ্টন করে রেখেছে। লেসোথো অতীতে বাসুতোল্যান্ড নামে পরিচিত ছিল। বিশ্বে অপর একটি দেশ দ্বারা সম্পূর্ণ বেষ্টিত তিনটি দেশের একটি হল লেসোথো। অপর দুটি হল: সান মারিনো ও ভ্যাটিকান সিটি। লেসোথো ১৯৬৬ সালে স্বাধীনতা অর্জন করে। তবে বহির্বিশ্বের সাথে যোগাযোগ ও অর্থনীতির ক্ষেত্রে দেশটি এখনো দক্ষিণ আফ্রিকার উপর ব্যাপকভাবে নির্ভরশীল। দেশটি মূলত পর্বতময় এবং এর আয়তন ৩০,৩৫৫ বর্গকিমি। লেসোথোর রাজধানী ও বৃহত্তম শহর হল মাসেরু।